《桐花歌》
清代·蒋溥

山窗三见桐著花，先生三载兹为家。老树不知寿几许，穷村偃蹇无精华。

刳心竟作蚁乡里，抱花频有蜂干死。先生得毋类二虫，眼前生趣还馀几？

桐阴瑟瑟摇微风，桐花垂垂香满空。压檐一枝早开谢，花朵历落庭阶中。

疏帘一幅潇湘雨，老莺作歌雏燕舞。朝晖散影何娟娟，山窗寂然人正眠。

作者简介：蒋溥（1708—1761年），大学士蒋廷锡长子，字质甫，号恒轩，江苏常熟人，清朝大臣，画家，善画花卉，深得家传。雍正八年二甲第一名进士，官至东阁大学士兼户部尚书。性情宽厚而警敏，任职后，精心奉职，勤于政事，是乾隆时期的重臣，亦是蒋派花鸟画艺术的重要代表。乾隆二十六年（1761）四月，病逝于任上。乾隆皇帝亲临祭奠，加赠太子太保，谥曰文恪，入祀贤良祠。